eo eo eo eo eo eo eo eo eo eo eo eo sw eo eo eo eo eo eo eo ca eo fr eo eo pt eo eo eo eo eo eo eo eo en eo eo en eo eo fr lt pt eo eo pt eo pl eo pt eo eo eo eo fr nap fr eo eo eo eo eo eo eo eo eo de eo eo eo eo eo de eo eo eo es eo eo eo eo eo eo it es eo eo eo nb lt eo fr eo eo eo eo eo fr es eo eo eo eo eo eo fr en nl fr eo eo eo eo fr fr eo fr eo fr eo es es en ne eo eo nl eo eo en eo nl eo en eu eo en eo eo en eu eo eo en eo eo en eu eo eo eo eu eo en eo eo eo eo eo eo eo eo eo pl fr eo en eo eo eo en eu eo eo en eu eo en eu eo en nl eo en eo eo en eo eo en en en eo eo eo eo eo eo eo en en en en eo en
La Vivo de Zamenhof | Imagu Filmoj
Iri rekte al ĉefa enhavo
AKTUALIGO 2012: La projekto estis prokrastita.
AKTUALIGO 2013: La projekto estas suspendita sendifine.
Akceptante la petojn el centoj da samideanoj el diversaj landoj ni intencas realigi dokumentarian filmon pri la vivo de L.L. Zamenhof. Bazita je biografioj verkitaj far de eminentaj samideanoj, ni liveros riĉenhavan kaj altkvalitan produkton. Ĉi tiu malferma alvoko celas havi vin kiel nia oficiala partnero en tiu malfacila tasko. Sed ja temas pri nepre realigenda revo de la tuta esperantistaro. Ni intencas prezenti la filmon en Hanojo, Vjetnamio, dum la venonta Universala Kongreso de Esperanto 2012.
Kiel ni realigos la filmon?
Ni vojaĝos al la diversaj lokoj kie vivis, studis kaj laboris Ludoviko Zamenhof kaj faros diversajn intervjuojn kun fakuloj por klarigi la detalojn pri ĉiuj epokoj. Kronologie, ni montros la disvolviĝon de la pensoj kaj agoj de la aŭtoro de Esperanto. La fina produkto estos altkvalita, industri-produktita DVD kaj ankaŭ cifereca filmo por reta elŝutado.
Historiajn faktojn ni atente kontrolos pere de la Zamenhof-biografioj verkitaj de Edmond Privat (1920),  Marjorie Boulton (1960) kaj Aleksander Korzhenkov (2009).
Enkonduko (Esperanto hodiaŭ, ĝeneralaj vortoj pri Zamenhof)
Infaneco (fruaj lingvaj eksperimentoj, junaj revoj…)
Adolesko (universitato, oftalmologia kabineto, enamiĝo…)
Adulta vivo (geedziĝo, debuto de Esperanto, filoj…)
Morto (malsano, unua kongreso, mondmilitoj…)
Heredaĵo (UEA, Unuiĝintaj Nacioj, homaranismo…)
Imagu Filmoj delonge prenis la taskon disvastigi Esperanton pere de filmoj. Unue ni faris grandan klopodon kaj finfine sukcesis filmigi la plej faman verkon de Claude Piron, “Gerda Malaperis”, danke al helpo de geesperantistoj el la tuta mondo. La filmo atingis pli ol 80 landojn kaj disvendiĝis je preskaŭ 2000 ekzempleroj. Tiu fakto estas por ni esperantistoj vera miraklo! Poste, nia insistemo kunportis nin ĝis alia filmo, ĉifoje prenita el la japana literaturo: “La Patro”, tradukita al 13 lingvoj, kiu ankaŭ fariĝis fama kaj atingis siavice 87 landojn. Nun ni denove staras por nova, kaj kun via helpo, fruktodona batalo: ĉifoje ni estos iom pli ambiciaj. Ni intencas prezenti tiun filmon al ordinaraj filmagentejoj por spektigi ĝin ankaŭ en naciaj televidkanaloj kaj kinejoj.
Septembro 2011 – Planado
Oktobro 2011 – Preparado
Novembro 2011 – Lanĉado
Decembro 2011 – Monkolektado
Januaro 2012 – Monkolektado
Februaro 2012 – Logistika preparado
Marto 2012 – Filmado
Aprilo 2012 – Filmado
Majo 2012 – Muntado kaj post-produktado
Junio 2012 – Kreado de fizikaj produktoj kaj Promociado
Julio 2012 – (28a) Lanĉado dum Universala Kongreso (Hanojo)
Aŭgusto 2012 – Distribuado
Aĉeti filmilon (Sony Nex-FS100NK)
Aĉeti lenson “tele” 18-200mm (SEL18F200)
Aĉeti lenson “wide”  10-20mm (SEL 16F28)
Aĉeti mikrofonojn (Sony UWP V)
Aĉeti apogilon / lumigilojn/ memorkartojn
Aĉeti akumulatoron / sonregistrilon
Aĉeti porteblan komputilon / porteblan telefonon
Filmado en Tuluzo / Parizo / Boulogne-sur-Mer
Filmado en Bruselo / Roterdamo / Berlino
Filmado en Varsovio / Bjalistoko
Filmado en Belarusio / Litovio
Prepari bildojn kaj sonojn
Munti la bazan filmon
Krei libreton pri la filmo
Printi filmo-afiŝon / Fari T-ĉemizojn
Publike anonci la rezultojn
Sendi produktojn al mecenatoj
Inskribiĝi en film-festivaloj kaj televid-kanaloj
Kongresaj kotizoj / Transportado / Loĝado / Manĝoj
Skipo kaj aldonaj informoj
Joe Bazilio, reĝisoro, jam lanĉis 2 tre gravajn, longdaŭrajn filmojn originale en Esperanto: “Gerda Malaperis” (Claude Piron) kaj “La Patro” (Kikuti Kan). Li ankaŭ realigis diversajn kurtfilmojn. Joe estas fakulo pri kulturo kaj estas ankaŭ fasonisto. Muzikisto, li jam surdiskigis diversajn brazilajn muzikojn kaj ankaŭ laboris kiel produktisto por diversaj brazilaj kantistoj. Nuntempe kiel reĝisoro li respondecas pri kinartaj projektoj ĉe la kulturdomo de la urbo Formiga, en Brazilo, krom instruado de fotografio kaj de “stop motion”-teknikoj por infanoj. Li kreis infanan televidkanalon en la socia projekto “Civitana Knabo” por brazila entrepreno CSN.
Roĝer Borĝes, produktisto, diplomiĝis pri Administrado de Entreprenoj ĉe UNIP-Universitato en São Paŭlo, kaj posedas diplomon pri Projekt-Mastrumado el la Universitato de Kalifornio, Berkeley (Usono). Roĝer aparte fakas pri la kreado de muziko kaj videoklipoj en Esperanto, kunlaborante ekde la jaro 1999 kun pluraj asocioj (TEJO, E@I, BEJO) kaj artistoj. Li loĝas en Hispanio, proksime de Barcelono.
Samuel Nunes, kameraisto, laboras profesie kiel kameraisto en brazila televidkanalo “TV Oeste” en la urbo Formiga, ŝtato Minas Gerais, Brazilo. Kun multege da sperto li estas specialisto pri eksteraj raportoj kaj intervjuoj.
Ni esperas, ke vi trovos tiun ĉi projekton interesa. Ni elpensis ĝin dum multe da tempo kaj nun ĝi finfine pretas. Ni nur bezonas financan subtenon por sukcese filmi “La Vivo de Zamenhof”. Por kontakti nin kaj scii iom pli pri niaj iniciatoj, simple plenigu la formularon de Imagu Filmoj en Interreto – via mesaĝo alvenos rekte al nia labortablo. Elkore, dankon!
18 pensoj pri “La Vivo de Zamenhof”
Vicente Valdés Bejarano je 10 Oktobro 2011 je 3:38 diris:
Do, mi kontribuos certe… amiko. poste mi vidos kiel sendi la monon al la projekto.nur mi ne certas partopreni dum la debuto 2012 en la UK, sed eble vi povos sendi al mi la tri kopiojn.
Dum la venontaj televidprogramoj de “me-informo” (cxe http://www.telecentral.com.mx) mi informos kaj parolos pri la projekto invitante la televidantaron partopreni, vi helpu nin disvastigante la ekziston de nia reta televidprogramo por ke aliaj ankau spektu la programon kaj partoprenu sendante mesagxojn kaj tiel plu.
princo henriko oguinye je 14 Oktobro 2011 je 9:07 diris:
mi gratulas vin kaj esperaS KE via projekto trovos subtenon kaj de esperantistoj kaj de esperanto organizoj. sukceson al vi el nigxerio. espereble mi estos en hanoi por la premiero
GBEGLO Koffi je 2 Decembro 2011 je 22:43 diris:
Via projekto estas tre bona. Sukceson mi deziras al vi.
Roĝer Borĝes je 4 Decembro 2011 je 12:06 diris:
Dankon pro via mesagxo! Cxu vi vidis la filmon de Sam Green “Universala Lingvo”, kie aperas unu afrikano eble el Togolando aux Benino – cxu temas pri vi?
BoлoдиMиp Copoka je 3 Decembro 2011 je 9:17 diris:
Tamen.. ĉu sufiĉos la tempo-periodo por mon-kolektado – jen la demando..
Roĝer Borĝes je 4 Decembro 2011 je 12:03 diris:
Jes, la tempo suficxos se nia sponsoro (kiu jam okazas ekde kelkaj monatoj) efektivigxas. Komence estas tri flankoj: 1) rekta financado far de gravaj institucioj (UEA, ESF, SAT… kaj simile); 2) 500 esperantistoj donacas po 100 euxrojn; aux 3) la tiel nomata “crowdsourcing”-sistemo (ekzemple vidu kickstarter.com) . se nenio funkcias, ni tamen partoprenos konkursojn el fakaj kinaj asocioj kaj artaj fondusoj por realigi la filmon.
Fernando Maia Jr. je 16 Decembro 2011 je 16:50 diris:
Chu oni jam komencis en Kickstarter?…
Roĝer Borĝes je 23 Decembro 2011 je 13:49 diris:
ni ne rajtas uzi kickstarter cxar nia skipo bazigxas ekster Usono – estas alternativaj retejoj tamen, sed gxis nun ili ne estas en esperanto
Ronaldo je 3 Decembro 2011 je 21:56 diris:
Mi deziras al vi grandan sukceson! Se vi estos en Berlino, mi esperas helpi al vi rilate al bonkoraj kontaktoj. Tie ekzistas kelkaj historiŝatantoj.
Roĝer Borĝes je 4 Decembro 2011 je 11:55 diris:
dankon Ronaldo pro viaj afablaj vortoj!
sendube ni ege volas iri al berlino kaj intervjui gehistorimulojn.
nuntempe ni dauxre kontaktas mecenatojn por financi la filmon.
cxu vi konas individuon aux organizon, kiu povus helpi la projekton permone?
se jes, retmesagxu nin.
ni jam havas plurajn subtenantojn sed ankoraux bezonas donacojn cxar
ni vojagxos multege dum la filmado kaj acxetos multekostajn, profesiajn filmilojn.
mi kore dankas pro via mesagxo kaj esperas revidi vin Germanie en 2012!
Unuelar -RoSar je 5 Decembro 2011 je 16:34 diris:
Bone. Gratulojn, ĉefe pro via iptimisma emo ricevi eŭrojn dum monda ekonomia krizo. Mi ne bone komprenis ĉu estos NUR dokumentaĵo pri la VIVO, T. E FOTOJ Komentitaj… ktp. La nunaj lokoj kie Zamenhof vivir jam malaperis por la militoj… do ne tro utilus tiajn ĉi longan vojaĝon… Kaj mi vidis ke mankas almenaŭ tri GRAVAJ lokoj: Boulogne sur Mer, Britio-Cambridge, kaj Usono Waŝintono… Eble vi povus havi helpon de la Usona “E-Fondaĵo”…aŭ antaŭvendi kopiojn de la DVD filmo… pere de UEA-konto. Mi memoriĝas la monkolektadon de Flavio Rebelo por la “ĜangaloTV”…do bonege pensi en pluraj “alternativoj”… (ekz. kunlaboro kun Roman Dobrzyński… kaj la uzo de konataj filmadoj pri la afero….) krom ….
Jose Roldan Leon je 11 Decembro 2011 je 14:58 diris:
Mi gratulas vin kaj esperas, ke cxio marsxu sukcese. Mi pensas, ke cxi tiu projekto interesas al cxiuj esperantistoj sed eble la plej granda parto el ili malkonas gxin, cxar mi, ekzemple, konas gxin tute hazarde. Do eble oni devus reklami pli vaste pere de naciaj asocioj kiuj samtempe povus informi cxiujn siajn membrojn.
Aliflanke, kien kaj kiam oni devas sendi mohelpojn?
Fernando Maia Jr. je 23 Decembro 2011 je 14:09 diris:
Roger, ankau Kickstarter ne estas en Esperanto. Mi sciis pri tiu postulo bazighi en Usono, sed uzu alian retejon do. Ne gravas, ke ili mem ne estas en Esperanto, tamen ene de ghi via prezento de la projekto povas esti en Esperanto, tio gravas. Bonshancon!
Ronaldo je 24 Decembro 2011 je 10:30 diris:
Verŝajne necesas, ke iu traduku tiun retejon, sed devus esti persono, kiu havas la saman gepatran lingvon kiel la kreinto de la paĝaro por eviti iujn ajn miskomprenojn.
Joe Bazilio je 31 Januaro 2012 je 8:51 diris:
Mi ege dankas al cxiuj apogantoj, intoj kaj ontoj kiuj vere scias pri nia malfacileco realigi la aferon kaj ni certe faros tiun cxi filmon. Ni ne scias cxu rapide sed tutecerte gxi aperos. Ni petas al cxiuj helpon por disvastigi en naciaj kaj lokaj asocioj, kluboj, ktp. Dankegon!
Dang Van Thuyet je 15 Aŭgusto 2012 je 10:07 diris:
Mi estas el Vjetnamio kaj mi povas subteni nur malmateriale vian lauxdindan projekton. Baldauxan sukceson al vi mi bondeziras….
Resondado: Dokumentaria filmo pri Zamenhof suspendigita | Imagu Filmoj
Enter your comment here...
Fill in your details below or click an icon to log in:
Retpoŝto (deviga) (Address never made public)
You are commenting using your WordPress.com account. ( Log Out / Ŝanĝi )
You are commenting using your Twitter account. ( Log Out / Ŝanĝi )
You are commenting using your Facebook account. ( Log Out / Ŝanĝi )
You are commenting using your Google+ account. ( Log Out / Ŝanĝi )
Notify me of new comments via email.